### 21.    Beslutning om projekt for ny tilladelse til at indvinde vand fra [adresse]

**Åbent**

Sagsnr.: 326-2018-8767        J.nr.: 06.11.00           Dokumentnr.:
326-2018-210563

**Sagstype**

Beslutning.

**Resume og sagens baggrund**

Vandindvindingstilladelsen for [adresse] skal fornyes og i den
forbindelse er der nedsat en projektgruppe, som arbejder med hvordan der kan
leveres overfladevand til industrien med en høj grad af forsyningssikkerhed
samtidig med at der tages hensyn til landbrugs-, lodsejer-, natur- og
rekreative interesser. Projektet skal desuden tage højde for de ændrede forhold
som følger af klimaforandringerne, fx ændrede nedbørsmønstre, stigning i
grundvandsstand og havniveau. Nedenfor er projektet, tidsplan og forslag til
involvering af interessenterne beskrevet.

**Indstillinger**

Chefen for Plan, Byg og Miljø indstiller, at

1. Teknik og
Miljøudvalget godkender sammensætningen af deltagere i [adresse]

2. Teknik
og Miljøudvalget godkender møderækken for [adresse]

3. Teknik og
Miljøudvalget løbende bliver orienteret om arbejdet i [adresse], og at Teknik
og Miljøudvalget eller repræsentanter fra Teknik og Miljøudvalget deltager i
sidste workshop i [adresse]

**Behandling**

Teknik- og Miljøudvalget.

**Sagsfremstilling**

Indvindingen af vand fra [adresse] reguleres af en
indvindingstilladelse, og da indvindingstilladelsen skal fornys, er der nedsat
en projektgruppe og styregruppe som arbejder med, hvordan der kan leveres
overfladevand til industrien med en høj grad af forsyningssikkerhed samtidig
med at der tages hensyn til landbrugs-, lodsejer-, natur- og rekreative
interesser. Projektet skal desuden tage højde for de ændrede forhold som følger
af klimaforandringerne, fx ændrede nedbørsmønstre, stigning i grundvandsstand
og havniveau, således at reguleringen fremtidssikres.

Den industrielle symbiose i Kalundborg bygger bl.a. på brug
af vand fra [adresse] til Kommunens industrier. Når vandet tages fra søen, kan
grundvandet spares. Vandstanden i [adresse] reguleres med et stemmeværk for at
sikre, at der altid er vand nok til industrierne. Der arbejdes mod en
indvindingstilladelse svarende til den nuværende på 5 mio. m3 pr.
år.

[adresse] er et værdifuldt naturområde og kulturlandskab som har
betydning for mange forskellige interessenter. De mangeartede interesser i
styringen af vandstanden og vandindvindingen kan i visse tilfælde være
modstridende og skabe dilemmaer. Det er et ønske, at interessenterne i området
spiller en aktiv rolle i den samlede løsning. Derfor foreslås det at starte et
"Tissø Forum", hvor formålet er at danne rammen om et mødested for
repræsentanter fra de forskellige interesseområder, så der kan foregå en
løbende dialog om de udfordringer og muligheder, der knytter sig til [adresse]. Bilag
1 er et forslag til sammensætning, som Teknik og Miljøudvalget skal tage
stilling til.

Der er udarbejdet et forslag til møderække i "Tissø
forum", som Teknik og Miljøudvalget skal tage stilling til. Der er
foreslået 4 møder som kan afholdes forskellige steder i området omkring [adresse],
fx på [adresse]:

|  |  |  |  |
| --- | --- | --- | --- |
| **Velkommen til [adresse]**  Opstartsmøde med intro til projektet  og dialog om formålet med [adresse]  + ‘Bordet rundt’ | **Fremtidens Tissø**  En workshop om visioner for Tissø-området på lang sigt. Forslag til projekter som input til idekatalog | **Vandindvinding**  Præsentation af hydraulisk model og dialog om strategi for vandindvinding | **Præsentation af Idekatalog**  Feedback på foreslåede tiltag og virkemidler som kan forbedre [adresse] området. |

Sideløbende med møderække i "Tissø Forum" vil der
blive arbejdet videre med en hydraulisk model for [adresse] og tilhørende
å-systemer, vurdering af tilstanden af stemmeværkerne og lovmæssige krav mm.

Bilag 2 er et forslag til tidsplan for "projekt
[adresse]". Tidsplanen er udarbejdet under forudsætning af at Teknik og
Miljøudvalget og Kalundborg Forsyning holder et dialogmøde i oktober, hvorefter
involvering af interessenter kan sættes i gang. Hvis dialogmødet udskydes, vil
tidsplanen blive udskudt.

De mangeartede interesser i styringen af vandstanden og
vandindvindingen kan i være modstridende og skal afvejes i de endelige
tilladelser som projektet vil afføde, bl.a. indvindingstilladelse, tillæg til
regulativ mv. Det kan derfor være en fordel, at Teknik og Miljøudvalget får
kendskab til projektet. Teknik og Miljøudvalget skal tage stilling til, hvordan
de ønsker at deltage i projekt [adresse]. Det tekniske område foreslår, at Teknik
og Miljøudvalgt eller repræsentanter fra Teknik og Miljøudvalget deltager i
sidste workshop i [adresse] og samtidig bliver løbende orienteret om arbejdet
i [adresse].

**Økonomiske konsekvenser**

I første del at projektet bliver der foretaget en
tilstandsvurdering af stemmeværket og opstillet en model for [adresse] og Nedre
Halleby Å. Disse udgifter afholdes indenfor eksisterende budget. Hvis projektet
viser at stemmeværket skal ændres/bygges om eller lign., vil der blive en
politisk behandling.

**Bilag**

|  |  |
| --- | --- |
| Bilag 1: [adresse] | forslag til deltagere | 326-2018-217400 |
| Bilag 2: Udkast til tidsplan | 326-2018-217499 |